《拟寒山自述 其十》
宋代·释咸静

一曲乐升平，非关啰哩棱。山河俱属宋，云水且饶僧。

时击松风磬，长然涧月灯。愿王似南岳，万世碧层层。

作者简介：释咸静，俗姓高，楚州山阳（今江苏淮安）人。住楚州胜因寺，号戏鱼，为南岳下十四世，泐潭应乾禅师法嗣。后居涟漪天宁寺，卒，年七十一。《嘉泰普灯录》卷一○、《五灯会元》卷一八有传。今录诗二十九首。